Sloboda, Pravda i Demokratija/I
<s>“Muslimani su pokazali svoje pravo lice u New Yorku, oni su ništa drugo nego teroristi”.</s><s>Posmatrao sam iz ugla univerzitetske kafane kako Morrel la ’Mont završava svoju verziju događaja od prije dva dana.</s><s>Omanja grupa studenata ga je pažljivo slušala, očito odobravajući njegov pogled na njujoršku tragediju.</s>

<s>Morrel je Francuz iz Montreala, čiji su roditelji, prije tridesetak godina, u Kanadu došli iz Nice.</s><s>Srednje građe, elegantan, sa crnom kovrdžavom, kosom, sjajnom od gela, živih i krupnih očiju, od drugih studenata Kanađana razlikovao se višom inteligencijom, upotrebom akademskih riječi, lijepim manirima i veoma privlačnim načinom prezentacija na završnim ispitima.</s>

<s>Već nekoliko mjeseci smo dijelili razred u vankuverskom kampu «University of Pheonix» iz USA.</s><s>Ovaj stari i ugledni američki univerzitet je prije nekoliko godina počeo sa novim programom studiranja, namijenjenim isključivo stalno zaposlenim.</s><s>Predavanja su bila dva puta navečer u sedmici, dok je treći dan bio ostavljen za grupni rad.</s><s>Jedan predmet se obrađivao mjesec dana, uz tri završna pismena rada, koji su bili uvjet za završni test i usmenu prezentaciju.</s><s>Test je bio baziran na udžbeniku, a prezentacija na samoodabranoj temi koja je povezana sa obrađivanim predmetom.</s>

<s>Pošto se radilo o studiranju biznis menadžmenta, polagala se velika pažnja na prezentaciju kao kasniju komunikacijsku osnovu za upravljanje kompanijama, prodaju, sklapanje ugovora, predstavljanje proizvoda i komunikaciju sa internacionalnim marketom.</s><s>Svaki student je imao petnaest do dvadeset minuta da se, pred razredom i profesorom, predstavi kao biznismen.</s><s>Ocjenjivalo se sve, od vanjske pojave, držanja, upotrebe jezika, fraza, videodispleja, poznavanja teme, do uvjerljivosti onoga o čemu se govori.</s>

<s>Ovakav način ispita je bio atraktivan studentima jer su dosta učili slušajući prezentaciju drugih.</s><s>Biznis menadžment je postao nauka isprepletena sa dobrim poznavanjem sociologije, psihologije, demografije, ekonomije, prava i osobina raznih etničkih zajednica, sve u funkciji prelaska na internacionalni market, uz dobro poznavanje odnosa koji vladaju na njemu.</s>

<s>Morrel je bio posljednji prezentator prije pauze.</s><s>Kao i uvijek, oduševio je sve sadržajnom obradom teme. sada je to bio uticaj «Zlatne groznice» na naseljavanje ljudi na sjeverni dio američkog kontinenta.</s><s>Pomagao se videodisplejom, tako da je, uz prikaz događaja i ljudi, na kraju zaključio da je Amerika uvijek bila zemlja nade i sna ljudima širom svijeta.</s><s>Naklanjajući se profesoru i studentima, poput pozorišnog glumca, dobio je dug aplauz.</s><s>Uživao je u tome i svoj nastup je, po zvršetku časa, proširio u kafani uz večernju kahvu, uz aktuelnu temu «September 11 in New York».</s>

<s>– Morrel, imam nekoliko pitanja – obratio sam mu se.</s>

<s>– Svakako, pitaj.</s><s>Volim odgovarati! – nasmijao se široko, pokazujući zdrave bijele zube.</s>

<s>– Kad se spomenu muslimani, šta ti prvo padne na um, osim ovog posljednjeg zaključka da su teroristi?</s><s>Morrel pogleda uokolo.</s><s>Pokretom čovjeka sigurnog u sebe, podiže nadmeno glavu i krenu sa odgovorom:</s>

<s>– Naravno, ne mogu svi biti teroristi, ali se terorizam, u zadnjih dvadesetak godina, najviše povezuje s njima.</s><s>Ja ne poznam dovoljno iznutra muslimane, ali kad pomislim na njih, padne mi napamet nekoliko stvari.</s><s>Prva je da su tamnopute kože, opasnog izgleda, imaju duge brade, turbane na glavama, široku i bijelu odjeću.</s><s>Primitivnih su običaja.</s><s>Žene su im pokrivene, imaju ih više, tuku ih.</s><s>U njihovim zemljama je nedostatak tolerancije, demokratije i edukacije, pa su zaostali i nepismeni u većem procentu.</s>

<s>Slušao sam uobičajen američki pogled na muslimane i njihove zemlje.</s><s>Morrel je još jednom potvrdio da je sljedbenik teze koju američki mediji već decenijama naturaju svom običnom i neukom državljaninu.</s>

<s>– Maloprije si, u razgovoru, spomenuo i riječ džihad.</s><s>Jesi li siguran šta ta riječ znači?</s>

<s>– Svakako!</s><s>To je muslimanski sveti rat protiv kršćana!</s>

<s>– Znaš li šta je to inkvizicija? nastavih sa pitanjima.</s><s>Morrel se zamisli, očigledno ne znajući šta znači ova riječ.</s>

<s>– Dobro, nije važno, inkvizicija se dogodila u Evropi, dok “civilizovane” Amerike nije ni bilo, pa mnogi ovdje i ne znaju šta to znači.</s><s>Koja je tvoja religija Morrel?</s>

<s>- Ja sam kršćanin! – odgovori.</s>

<s>– Jesi li pročitao Bibliju?</s>

<s>– Naravno da jesa.</s><s>A ti, koje si vjere? – upita me.</s>

<s>– Možda će te odgovor iznenaditi.</s><s>Ja sam musliman.</s><s>Moj izgled baš ne odgovara onom tvom opisu muslimana.</s><s>Ali, taj sam, još od rođenja.</s>

<s>Lice mu se promijeni i, ne dopuštajući da se zbuni, lagahnp mi se osmjehnu.</s><s>Učinih isto.</s><s>Pokupi sa stola skriptu i krenuh u učionicu da bih se pripremio za predstojeću prezentaciju.</s>

<s>Sloboda, Pravda i Demokratija</s>

